Tuisblad - Bloedrivier.org 2017
Welkom by Bloedrivier.org
Die gelofte van Bloedrivier, soos dit in 1838 afgelê is, lê vir baie mense na aan die hart. Hierdie mense verstaan dat die gelofte uit nood gebore is. Hierdie mense verstaan die smeekgebed wat binne die gelofte vervat is. Hierdie mense sien en erken die Almagtige Drie-enige God se hand in die uitkoms van die slag. Dit is om hierdie rede dat 'n Bloedrivier-geloftefees, waar ookal, 'n dankbaarheidsfees is. Dit is 'n fees wat sentraal daarop gerig is om aan God die dank en eer te gee.
Vir die van u wat die gelofte herdenk, beveel ons aan om ten minste een keer in u lewe die feesvieringe op Bloedrivier by te woon. Vir die ander jare is die aanbeveling dat u elke jaar op 16 Desember, waar u ookal is, die dag sal onthou: Dat u dit soos 'n sabbat sal deurbring, met ander woorde; 'n afgesonderde dag waartydens u die wonderdade van die enigste ware God aan u kinders vertel. Gee dan die eer van die oorwinning op Bloedrivier aan God, aan Hom alleen.
2017 Feesprogram nou beskikbaar!
Die feesprogram vir 2017 is nou beskikbaar. Volg hierdie skakel vir meer besonderhede.
Bloedrivier.org is 13 jaar oud!
Bloedrivier.org (die webwerf) is hierdie jaar 13 jaar oud. Bloedrivier.org bring elke jaar die nuus en program direk vanaf Bloedrivier. Bloedrivier.org is nou ook diè internasionale webblad vir inligting rondom die Bloedrivier Gelofte, sy geskiedenis en Geloftefeeskomitees.
By Bloedrivier.org gaan dit om die eer van God - dit is immers die wese van die Gelofte.
"... want die eer van sy Naam sal verheerlik word deur die roem en die eer van oorwinning aan Hom te gee."
Sarel Cilliers - uit die Gelofte
Al ooit gewonder waar die slag van Bloedrivier plaasgevind het? Weet u dat daar 'n brons wa-laer monument op die terrein is?
Vind hier uit ...
Die geskiedenis van die slag van Bloedrivier, soos vertel deur mnr. Gregory van Dundee. Luister ook na die klankbane wat tydens Bloedrivier 170 in 2008 deur radiostasies uitgesaai is.